Oikeuslaitoksen ratkaisujen ylenkatsominen tai vastustaminen turvapaikka-asioissa horjuttaa koko yhteiskuntajärjestystämme, sanoo presidentti Sauli Niinistö.

Katso koko puhe videolta.

Suurlähettiläspäivillä kuultiin maanantaina paljon puhetta Turusta, tiedustelulainsäädännön nopeasta uudistustarpeesta sekä maailman tilasta laajasti.

Presidentti Sauli Niinistö puhuu Suomen ulkomaanedustustojen päälliköille.

Presidentti Sauli Niinistön mukaan Turun terroristi-isku on järkyttänyt ihmisten turvallisuuden tunnetta. Suurlähettiläspäivillä puhunut Niinistö sanoi uskovansa, että eduskunnan riittävä enemmistö on valmis täydentämään viranomaisten puutteellisia toimivaltuuksia.

- Viranomaiset ja kanssaihmiset tekivät Turussa kaiken, minkä voi. Uskon eduskunnan enemmistön valmiuteen täydentää viranomaisten puutteellisia toimivaltuuksia, presidentti Sauli Niinistö sanoo puheessaan.

- Suomi ei voi sulkea rajojaan sulkeutumatta itse. Edessämme on vaikea keskustelu, miten ylläpitää humaania yhteisöämme vaarantamatta sitä. Oikeuslaitoksen ratkaisujen ylenkatsominen tai vastustaminen turvapaikka-asioissa horjuttaa koko yhteiskuntajärjestystämme.

Puheen jälkeen Iltalehden politiikan toimittaja Mika Koskinen ja Lännen median Lauri Nurmi analysoivat puhetta suorassa lähetyksessä.

Puhetta seuraa ei-julkinen osuus. Siinä Niinistö vastailee suurlähettiläiden kysymyksiin ja keskustelee heidän kanssaa.

Sen jälkeen Niinistö vastaa median esittämiin kysymyksiin. IL-TV näyttää myös presidentin tiedotustilaisuuden suorana lähetyksenä.